ประกาศกรมประมง เรื่อง กำหนดแบบและรายการหนังสือกำกับการจับและเคลื่อนย้ายสัตว์น้ำจากเรือประมงพื้นบ้าน พ.ศ. 2560
ประกาศกรมประมง
ประกาศกรมประมง
เรื่อง
กำหนดแบบและรายการหนังสือกำกับการจับและเคลื่อนย้ายสัตว์น้ำจากเรือประมงพื้นบ้าน
พ.ศ. ๒๕๖๐
 

โดยที่สมควรกำหนดแบบและรายการหนังสือกำกับการจับและเคลื่อนย้ายสัตว์น้ำจากเรือประมงพื้นบ้าน
เพื่อเป็นหลักฐานในการสืบค้นความชอบด้วยกฎหมายของสัตว์น้ำหรือผลิตภัณฑ์สัตว์น้ำที่ได้จากการทำการประมง
กรมประมงจึงออกประกาศเพื่อกำหนดแบบและรายการหนังสือกำกับการจับและเคลื่อนย้ายสัตว์น้ำจากเรือประมงพื้นบ้าน
ดังต่อไปนี้

ข้อ
๑ ให้ผู้ทำการประมงพื้นบ้านจัดทำหนังสือกำกับการจับและเคลื่อนย้ายสัตว์น้ำจากเรือประมงพื้นบ้านตามแบบท้ายประกาศนี้ให้แก่ผู้ซื้อ
และกรอกรายการในหนังสือกำกับการจับและเคลื่อนย้ายสัตว์น้ำจากเรือประมงพื้นบ้านให้ถูกต้องครบถ้วน

ข้อ
๒ ให้ผู้ที่ซื้อสัตว์น้ำจากผู้ทำการประมงพื้นบ้านกรอกข้อมูลในหนังสือกำกับการจับและเคลื่อนย้ายสัตว์น้ำจากเรือประมงพื้นบ้านตามข้อ
๑ เมื่อขายหรือส่งมอบสัตว์น้ำนั้นให้บุคคลอื่น

ข้อ
๓[๑] ประกาศนี้ให้ใช้บังคับตั้งแต่วันประกาศในราชกิจจานุเบกษาเป็นต้นไป


ประกาศ ณ วันที่ ๕
กันยายน พ.ศ. ๒๕๖๐
อดิศร พร้อมเทพ
อธิบดีกรมประมง
[เอกสารแนบท้าย]

๑.
หนังสือกำกับการจับและเคลื่อนย้ายสัตว์น้ำจากเรือประมงพื้นบ้าน

(ดูข้อมูลจากภาพกฎหมาย)








ภวรรณตรี/จัดทำ
๑๖ ตุลาคม ๒๕๖๐

ปุณิกา/ตรวจ
๑๖ ตุลาคม ๒๕๖๐






[๑] ราชกิจจานุเบกษา
เล่ม ๑๓๔/ตอนพิเศษ ๒๔๒ ง/หน้า ๑๔/๒๙ กันยายน ๒๕๖๐